Diari Oficial de la Generalitat Valenciana


Sumari del DOGV 4660, del 30-12-2003 (2003/13343)

RESOLUCIÓ de 21 de novembre de 2003, de la Conselleria d'Economia, Hisenda i Ocupació, per la qual s'autoritzen ajusts en les dotacions per a despeses de funcionament, en determinats programes afectats pels canvis orgànics, a efectes de regularitzar les justificacions de les caixes fixes, per un total de tres-cents cinquanta-dos mil sis-cents quaranta-un euros amb quaranta-set cèntims (352.641,47 EUR). Exp. 06.032/03-183 Caixes Fixes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4660

Data del DOGV
:   30-12-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/13159


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 21 de novembre de 2003, de la Conselleria d'Economia, Hisenda i Ocupació, per la qual s'autoritzen ajusts en les dotacions per a despeses de funcionament, en determinats programes afectats pels canvis orgànics, a efectes de regularitzar les justificacions de les caixes fixes, per un total de tres-cents cinquanta-dos mil sis-cents quaranta-un euros amb quaranta-set cèntims (352.641,47 euros). Exp. 06.032/03-183 Caixes Fixes. [2003/13288]
  
Per Resolucions de data 25 de setembre i 17 d'octubre, s'aprovaren determinades transferències de crèdits com a conseqüència dels canvis competencials i d'adscripció de programes que es deriven dels Decrets 7/2003 del president de la Generalitat Valenciana i els Decrets del Consell de la Generalitat 71/2003 de 21 de juny que determina el nombre i la denominació de les conselleries i 81/2003 de 27 de juny, pel qual s'establix l'estructura orgànica de l'administració de la Generalitat Valenciana, així com els decrets que aproven els reglaments orgànics respectius.
  
El criteri aplicat fou el de transferir els imports no obligats en la secció d'origen, i a l'efecte, es van anul·lar tant les propostes en curs, com els documents i saldos de RA, A i AD, per a una vegada en situació de disponible transferir-los a les noves aplicacions en funció de la nova distribució competencial, on prosseguir la seua execució.
  
Este procés va suposar l'anul·lació de retencions de crèdit relatives a fons de les caixes fixes dels programes afectats, el que, atés el procediment establit per a la comptabilització de les disposicions dels dits fons, impedix regularitzar comptablement els fons pendents de justificar, i en este sentit s'ha de procedir als ajusts necessaris, que impliquen consignar de nou determinats imports en les aplicacions d'origen.
  
D'acord amb això, i en virtut del que disposen els articles 18 i 20 d) de la Llei 12/2002 de Pressupostos de la Generalitat Valenciana per a 2003, resolc
  
Primer
  
S'autoritzen els ajusts entre aplicacions orgàniques per a la regularització dels fons disposats a càrrec de les seues caixes fixes, que afecta les dotacions per a despeses de funcionament dels programes i pels imports que es detallen a continuació.
  
Aplicació a minorar Aplicació a incrementar Import (euros)
  
04.59.106.14.6 10.18.987.33.5 25.294,44
  
99.63.534.94.1 94.51.373.93.2 157.729,89
  
26.35.463.47.9 35.18.393.87.6 161.843,87
  
53.96.547.00.6 45.71.745.49.5 7.773,27
  
Total 352.641,47
  
València, 21 de novembre de 2003.- El conseller d'Economia, Hisenda i Ocupació: Gerardo Camps Devesa.